C 380/4
HU
Az Európai Unió Hivatalos Lapja
2022.10.3.
Alperes: Dyrektor Izby Administracji Skarbowej w Lublinie
Az előzetes döntéshozatalra előterjesztett kérdések 1) Úgy kell-e értelmezni a közös hozzáadottértékadó-rendszerről szóló, 2006. november 28-i 2006/112/EK tanácsi irányelv (1) 203. cikkét, hogy abban az esetben, ha valamely héaalany munkavállalója héát feltüntető olyan hamis számlát állít ki, amelyen adóalanyként a munkáltató tudta vagy beleegyezése nélkül annak adatait tünteti fel, akkor a héát a számlán feltüntető, a héa megfizetésére kötelezett személynek a következő személyt kell tekinteni: — azt a héaalanyt, akinek az adatait a számlán jogellenesen használták fel, vagy — azt a munkavállalót, aki egy számlán a héaalanynak minősülő személy adatainak felhasználásával jogellenesen tüntette fel a héát?
2) Annak megválaszolása szempontjából, hogy a fent említett 2006/112/EK tanácsi irányelv 203. cikkének értelmében kit kell tekinteni a héát a számlán feltüntető és a héa megfizetésére kötelezett személynek az 1. pontban említettekhez hasonló körülmények között, lényeges-e, hogy annak a héaalanynak, aki olyan munkavállalót foglalkoztat, aki az őt foglalkoztató adóalany adatait jogellenesen tüntette fel a héás számlán, felróható-e, hogy nem kellő gondossággal látta el a munkavállaló felügyeletét?
(1)
HL 2006.
L 347., 1. o.
A Raad van State (Hollandia) által 2022. július 7-én benyújtott előzetes döntéshozatal iránti kérelem – RTL Nederland BV, RTL Nieuws BV, az eljárásban részt vevő másik fél: Minister van Infrastructuur en Waterstaat (C-451/22. sz. ügy) (2022/C 380/06) Az eljárás nyelve: holland A kérdést előterjesztő bíróság Raad van State
Az alapeljárás felei Felperesek: RTL Nederland BV, RTL Nieuws BV Az eljárásban részt vevő másik fél: Minister van Infrastructuur en Waterstaat V
Az előzetes döntéshozatalra előterjesztett kérdések 1) Mit jelentenek az „eseményekre” és a „megfelelő bizalmas kezelésre” vonatkozó adatok a 376/2014 rendelet (1) 15. cikkének (1) bekezdése értelmében, valamint a Charta 11. cikkében és az EJEE 10.
cikkében biztosított véleménynyilvánítás és tájékozódás szabadságára tekintettel?
2) Úgy kell-e értelmezni a 376/2014 rendelet 15. cikkének (1) bekezdését a Charta 11. cikkében és az EJEE 10.
cikkében biztosított véleménynyilvánítás és tájékozódás szabadságára tekintettel, hogy azzal összeegyeztethető az alapeljárásban szereplőhöz hasonló olyan nemzeti szabályozás, amely szerint a bejelentett eseményekre vonatkozó egyetlen információ sem adható ki?
3) A második kérdésre adott nemleges válasz esetén: Alkalmazhat-e az illetékes nemzeti hatóság olyan általános nemzeti közzétételi szabályozást, amely szerint információkat nem kell kiadni, kivéve, ha az információszolgáltatás elsőbbséget élvez például a más államokkal és nemzetközi szervezetekkel való kapcsolatokhoz, a hatósági vizsgálathoz, ellenőrzéshez és felügyelethez, a magánélet tiszteletben tartásához, valamint a természetes vagy jogi személyek aránytalan előnyben részesítéséhez vagy hátrányos megkülönböztetésének elkerüléséhez fűződő érdekekkel szemben?